proxectonos/corpus_dominio_legal_administrativo_tmp huggingface dataset:
ORDE do 7 de outubro de 2021 pola que se fai pública a resolución das axudas económicas para o alumnado que realiza formación práctica en centros de traballo ou FP dual, convocadas pola Orde do 25 de maio de 2021.
Consellería de Cultura, Educación e Universidade — III. Outras disposicións — 19/10/2021

Mediante a Orde do 25 de maio de 2021 (DOG do 2 de xuño), regúlase o procedemento para a concesión das axudas económicas para o alumnado que realiza a formación práctica en centros de traballo ou FP dual durante o ano 2021.
O artigo 11 establece que a Consellería de Cultura, Educación e Universidade publicará o anuncio da exposición das listaxes definitivas das persoas beneficiarias, coa indicación da contía que lle corresponde a cada alumno/a, no Diario Oficial de Galicia.
En virtude do exposto anteriormente,
Primeiro. Anunciar a exposición das listaxes definitivas das persoas beneficiarias das axudas concedidas e nas contías que se indican, correspondentes ao ano 2021 (prazo maio), nos centros educativos colaboradores na xestión desta convocatoria de axudas e na Base de datos nacional de subvencións prevista no artigo 18 da Lei 38/2003, do 17 de novembro, xeral de subvencións.
Segundo. Contra esta resolución, que pon fin á vía administrativa, os/as interesados/as poderán interpoñer recurso potestativo de reposición ante a Consellería de Cultura, Educación e Universidade no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de outubro de 2021
ORDE do 7 de outubro de 2021 pola que se acorda conceder medallas ao mérito e os distintivos de permanencia de protección civil de Galicia correspondentes ao ano 2021 (código de procedemento PR467A).
Vicepresidencia primeira e Consellería de Presidencia, Xustiza e Turismo — III. Outras disposicións — 19/10/2021

Examinado o expediente de concesión de medallas ao mérito e distintivos de permanencia, correspondentes ao ano 2021 e, de conformidade coa proposta formulada pola comisión avaliadora prevista no artigo 14 do Decreto 19/2019, do 21 de febreiro, polo que se regulan as medallas ao mérito de protección civil de Galicia e outras condecoracións (DOG núm. 44, do 4 de marzo),
Primeiro. Concederlles ás persoas candidatas indicadas no anexo I as medallas ao mérito da protección civil da Comunidade Autónoma de Galicia, nas categorías de ouro, prata e bronce.
Segundo. Concederlles ás persoas candidatas indicadas no anexo II os distintivos de permanencia da protección civil da Comunidade Autónoma de Galicia.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de outubro de 2021
ORDE do 28 de setembro de 2021 pola que se modifica a composición do Consello Social da Universidade da Coruña.
Consellería de Cultura, Educación e Universidade — II. Autoridades e persoal — 06/10/2021

Mediante Resolución do 14 de xuño de 2021 (DOG do 25 de xuño), fíxose pública a composición do Consello Social da Universidade da Coruña.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e unha persoas membros.
O artigo 77.2 da citada Lei 6/2013 establece que son membros natos do Consello Social o reitor/a da universidade, o secretario/a xeral e o ou a xerente da universidade. Así mesmo, serán membros un profesor ou unha profesora, un ou unha estudante e un ou unha representante do persoal da administración de servizos, elixidos/as polo consello de goberno das universidades. A duración do mandato dos membros do Consello Social sinalados neste punto será establecida polos estatutos da universidade.
O Consello Social da Universidade da Coruña comunica á Consellería de Cultura, Educación e Universidade, que o Consello de Goberno da Universidade da Coruña na sesión do 22 de xullo de 2021, acordou aprobar a designación de Alejandro Esteban Martínez como representante do alumnado no Consello Social, en substitución de Carmela Carrillo García, e a Alicia María Cantarero Roldán como representante do persoal de administración e servizos en substitución de María José Parga Massa. Xúntase declaración xurada de compatibilidade dos novos membros do Consello Social.
O artigo 77.4 da Lei 6/2013, do 13 de xuño, establece que os acordos de designación de membros do Consello Social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
A condición de persoa membro do consello social adquírese unha vez cumpridos os requisitos de designación, nomeamento e publicación no
Diario Oficial de Galicia
, e produce efectos a partir desa data.
Por todo iso,
Artigo 1.
Nomear a Alejandro Esteban Martínez, como representante do alumnado no Consello Social da Universidade da Coruña, en substitución de Carmela Carrillo García.
Artigo 2.
Nomear a Alicia María Cantarero Roldán, como representante do persoal de administración e servizos no Consello Social da Universidade da Coruña, en substitución de María José Parga Massa.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 28 de setembro de 2021
RESOLUCIÓN do 23 de setembro de 2021 pola que se dá publicidade das subvencións concedidas ao abeiro da Resolución do 30 de decembro de 2019 pola que se establecen as bases reguladoras da concesión, en réxime de concorrencia competitiva, das axudas para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020.
Axencia Galega da Calidade Alimentaria — III. Outras disposicións — 07/10/2021

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, programa e crédito orzamentario a que se imputen, a finalidade da subvención, o beneficiario e a cantidade concedida.
Segundo o disposto no artigo 17.1 da Resolución do 30 de decembro de 2019, o órgano competente para ditar a resolución de concesión destas axudas é o director da Axencia Galega da Calidade Alimentaria.
Na súa virtude, a Dirección da Axencia Galega da Calidade Alimentaria
Publicar no
Diario Oficial de Galicia
as axudas concedidas ao abeiro da Resolución do 30 de decembro de 2019 pola que se establecen as bases reguladoras da concesión, en réxime de concorrencia competitiva, das axudas para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020.
Santiago de Compostela, 23 de outubro de 2021
Convocatoria:
Resolución do 30 de decembro de 2019 pola que se establecen as bases reguladoras da concesión, en réxime de concorrencia competitiva, das axudas para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020.
Programa e crédito orzamentario:
Esta resolución financiarase con cargo á aplicación orzamentaria 14.A2.561A.770.0 por un valor total de 2.320.000,00 euros, distribuídos nas seguintes anualidades: 696.000,00 euros en 2020, 1.160.000,00 euros en 2021 e 464.000,00 euros en 2022. Financiarase integramente co cargo ao Programa de desenvolvemento rural de Galicia, cunha achega do Fondo Europeo Agrícola de Desenvolvemento Rural (Feader) ao 75 %, con fondos propios da Xunta de Galicia nun 22,5 % e con fondos do Ministerio de Agricultura, Pesca e Alimentación nun 2,5%.
Finalidade:
Apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal.
Beneficiarios, proxectos e contías:
RESOLUCIÓN do 28 de setembro de 2021 pola que se dá publicidade dos convenios de colaboración subscritos no segundo cuadrimestre do ano 2021.
Instituto Galego da Vivenda e Solo — III. Outras disposicións — 07/10/2021

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade da relación dos convenios subscritos polo Instituto Galego da Vivenda e Solo (IGVS) no segundo cuadrimestre do ano 2021, que se incorpora como anexo a esta resolución.
Santiago de Compostela, 28 de setembro de 2021
RESOLUCIÓN do 23 de setembro de 2021 pola que se dá publicidade das subvencións concedidas ao abeiro da Resolución do 26 de decembro de 2018 pola que se establecen as bases reguladoras da concesión, en réxime de concorrencia competitiva, das axudas para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2019.
Axencia Galega da Calidade Alimentaria — III. Outras disposicións — 07/10/2021

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, programa e crédito orzamentario a que se imputen, a finalidade da subvención, o beneficiario e a cantidade concedida.
Segundo o disposto no artigo 17.1 da Resolución do 26 de decembro de 2018, o órgano competente para ditar a resolución de concesión destas axudas é o director da Axencia Galega da Calidade Alimentaria.
Na súa virtude, a Dirección da Axencia Galega da Calidade Alimentaria
Publicar no Diario Oficial de Galicia as axudas concedidas ao abeiro da Resolución do 26 de decembro de 2018 pola que se establecen as bases reguladoras da concesión, en réxime de concorrencia competitiva, das axudas para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2019.
Santiago de Compostela, 23 de outubro de 2021
Convocatoria:
Resolución do 26 de decembro de 2018 pola que se establecen as bases reguladoras da concesión, en réxime de concorrencia competitiva, das axudas para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2019.
Programa e crédito orzamentario:
Esta resolución financiarase con cargo á aplicación orzamentaria 14.A2.561A.770.0 por un valor total de 1.495.800 euros, distribuídos nas seguintes anualidades: 448.740 euros en 2019, 598.320 euros en 2020 e 448.740 euros en 2021. Financiarase integramente con cargo ao Programa de desenvolvemento rural de Galicia, cunha achega do Fondo Europeo Agrícola de Desenvolvemento Rural (Feader) ao 75 %, con fondos propios da Xunta de Galicia nun 22,5 % e con fondos do Ministerio de Agricultura, Pesca e Alimentación nun 2,5 %.
Finalidade:
Apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal.
Beneficiarios, proxectos e contías:
RESOLUCIÓN do 24 de novembro de 2021, da Dirección Xeral de Recursos Humanos, pola que se publica o acordo adoptado no seo da Comisión de Seguimento do Plan de continxencia en materia de recursos humanos COVID-19.
Servizo Galego de Saúde — III. Outras disposicións — 29/11/2021

Na Mesa Sectorial de Negociación do persoal estatutario do Servizo Galego de Saúde, na súa sesión do 25 de novembro de 2020, foi pactado entre a Administración sanitaria e as organizacións sindicais CC.OO., CSI-F e SATSE o Plan de continxencia en materia de recursos humanos (COVID-19), publicado por Orde do 27 de novembro de 2020 da Consellería de Sanidade (DOG núm. 242, do 1 de decembro).
O plan inclúe un novo nomeamento eventual por emerxencia sanitaria. Este nomeamento, que se realizou en diversas categorías, permitiu durante este ano 2021 atender as necesidades de persoal que se produciron en centros de atención primaria e hospitalaria durante a situación de emerxencia sanitaria: atención directamente vinculada á causa da emerxencia sanitaria.
Porén, e malia que en virtude do Acordo do Consello da Xunta de Galicia do 21 de outubro de 2021 (DOG núm. 203-bis, da mesma data) se estableceu formalmente o remate da declaración de emerxencia sanitaria no territorio da Comunidade Autónoma de Galicia pola evolución da epidemia do coronavirus COVID-19, o certo é que a situación sanitaria actual segue a demandar a continuidade das medidas de contratación emprendidas para reforzar as unidades e dispositivos asistenciais máis vinculados á prevención, protección e seguimento da poboación galega contra o coronavirus (centros de vacinación, circuítos dos servizos de urxencias e UCI, dispositivos de realización de probas e cribado, COVID auto, etc.), así como a cobertura de ausencias de persoal.
No seo da Comisión de Seguimento, na sesión celebrada o 18 de novembro de 2021, á vista da evolución da pandemia e da necesidade de manter reforzada a capacidade do sistema sanitario co obxecto de poder dar unha resposta asistencial adecuada, adoptouse o acordo de prorrogar por 3 meses os nomeamentos de emerxencia sanitaria vixentes, realizados ao amparo do Plan de continxencia COVID-19 nas categorías de enfermeiro/a, enfermeiro/a especialista en enfermaría familiar e comunitaria, técnico/a superior en prevención de riscos laborais, técnico/a superior nas especialidades de laboratorio de diagnóstico clínico e de imaxe para o diagnóstico, técnico/a auxiliar de enfermaría, grupo auxiliar da función administrativa, persoal de servizos xerais (PSX) e celador/a, o que se publica para xeral coñecemento.
Santiago de Compostela, 24 de novembro de 2021
RESOLUCIÓN do 23 de novembro de 2021 pola que se dá publicidade das axudas concedidas ao abeiro da Resolución do 2 de xuño de 2021 pola que se establecen as bases reguladoras e se convocan para o ano 2021, en réxime de concorrencia competitiva, as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia (código de procedemento IN501A).
Axencia Galega da Industria Forestal — III. Outras disposicións — 30/11/2021

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas ao abeiro da Resolución do 2 de xuño de 2021 pola que se establecen as bases reguladoras e se convocan para o ano 2021, en réxime de concorrencia competitiva, as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia (código de procedemento IN501A) que figuran no anexo I.
A súa aprobación realizouse no exercicio 2021 con cargo á aplicación orzamentaria 06.A4.741A.481.0, código de proxecto 2018 00005, dotada con 500.000,00 €.
Santiago de Compostela, 23 de novembro de 2021
RESOLUCIÓN do 23 de novembro de 2021 pola que se dá publicidade das axudas concedidas no ano 2021 ao abeiro da Resolución do 10 de maio de 2021 pola que se aproban as bases reguladoras e se convocan, en réxime de concorrencia competitiva, as axudas á valorización e á segunda transformación das pequenas e medianas empresas da industria forestal galega e do contract (código de procedemento IN500B).
Axencia Galega da Industria Forestal — III. Outras disposicións — 30/11/2021

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas ao abeiro da Resolución do 10 de maio de 2021, pola que se establecen as bases reguladoras das subvencións á valorización e á segunda transformación das pequenas e medianas empresas da industria forestal galega e do contract, que figuran no anexo.
A súa aprobación realizouse no exercicio 2021 con cargo ás aplicacións orzamentarias 06.A4.741A.770.0 e 06.A4.741A.771.0, código de proxecto 2021 00002, dotadas con 2.000.000 de euros.
Santiago de Compostela, 23 de novembro de 2021
RESOLUCIÓN do 26 de novembro de 2021 pola que se ordena a publicación do Acordo do Consello da Xunta de Galicia do 25 de novembro de 2021 polo que se aproba a modificación da relación de postos de traballo do Fondo Galego de Garantía Agraria.
Consellería de Facenda e Administración Pública — III. Outras disposicións — 30/11/2021

A aprobación da modificación da relación de postos de traballo do organismo autónomo Fondo Galego de Garantía Agraria xustifícase polas razóns indicadas no punto primeiro do acordo.
En consecuencia, por proposta do Fondo Galego de Garantía Agraria e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 25 de novembro de 2021, adoptou o seguinte
Primeiro. Aprobar a modificación da relación de postos de traballo do Fondo Galego de Garantía Agraria nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 25 de novembro de 2021, relativo á aprobación da modificación da relación de postos de traballo do organismo autónomo Fondo Galego de Garantía Agraria, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 26 de novembro de 2021
Na vixente relación de postos de traballo do organismo autónomo Fondo Galego de Garantía Agraria, prodúcese a seguinte modificación:
Modificacións:
– No centro de destino «SECRETARÍA DO FOGGA», o posto «MR.O12.00.000.15770.020.-SECRETARIO/A», muda no seu punto Corpo/escala pasando a ser «XERAL/ESPECIAL».
RESOLUCIÓN do 8 de novembro de 2021, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia, en relación coa Lei 9/2021, do 25 de febreiro, de simplificación administrativa e de apoio á reactivación económica de Galicia.
Vicepresidencia primeira e Consellería de Presidencia, Xustiza e Turismo — III. Outras disposicións — 30/11/2021

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 8 de novembro de 2021
A Comisión Bilateral de Cooperación Administración Xeral do Estado-Comunidade Autónoma de Galicia, de conformidade coas negociacións previas celebradas polo grupo de traballo constituído en cumprimento do previsto no acordo da Comisión Bilateral de Cooperación Administración Xeral do Estado-Comunidade Autónoma de Galicia para o estudo e proposta de solución das discrepancias competenciais manifestadas en relación cos artigos 31, 39 e 40 da Lei 9/2021, do 25 de febreiro, de simplificación administrativa e de apoio á reactivación económica de Galicia, adoptou o seguinte acordo:
I. Ambas as partes consideran, en relación co artigo 31 da Lei 9/2021, do 25 de febreiro, que debe interpretarse de conformidade co artigo 13 da Lei 21/2013, do 9 de decembro, de avaliación ambiental, quedando garantido o cumprimento dos prazos básicos dos plans e programas.
II. Respecto ao artigo 39, ambas as partes acordan que o informe a que se refire o artigo 39.3.b) debe entenderse como o informe previsto na disposición adicional sétima da Lei 21/2013, do 9 de decembro. No caso de que un proxecto poida afectar de forma apreciable os espazos protexidos Rede Natura 2000 competencia da Comunidade Autónoma de Galicia, o proxecto deberá someterse a unha avaliación de impacto ambiental simplificada. Esta avaliación de impacto ambiental simplificada será preceptiva nos termos previstos na Lei 21/2013, do 9 de decembro.
III. Por último, en canto ao artigo 40, ambas as partes consideran que as medidas preventivas, correctoras ou compensatorias específicas para a execución do proxecto contidas neste precepto é unha das mencións que se poden chegar a tratar no informe específico que o órgano competente en materia de Rede Natura emitirá no procedemento de avaliación de impacto ambiental simplificada e que se poderán exixir como medidas adicionais de protección.
IV. En razón do acordo alcanzado, ambas as partes coinciden en considerar resoltas as discrepancias manifestadas en relación coa devandita lei e concluída a controversia exposta.
V. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserilo no Boletín Oficial del Estado e no Diario Oficial de Galicia.
ORDE do 12 de novembro de 2021 pola que se nomea un novo membro do Consello Galego de Relacións Laborais, en representación da Confederación de Empresarios de Galicia.
Consellería de Emprego e Igualdade — II. Autoridades e persoal — 25/11/2021

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución que recolle o artigo 7 da dita resolución, a Confederación de Empresarios de Galicia acordou o nomeamento dun novo membro titular do Pleno do Consello Galego de Relacións Laborais.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo 1
Nomear como membro titular do Pleno do Consello Galego de Relacións Laborais, en representación da Confederación de Empresarios de Galicia, a Enrique Miguel Mallón Otero, en substitución de José Ramón Franco Caaveiro.
Santiago de Compostela, 12 de novembro de 2021
RESOLUCIÓN do 27 de setembro de 2021 pola que se fai público o Acordo do Consello da Xunta de Galicia, do 9 de setembro de 2021, polo que se declara unha área de rexeneración urbana de interese autonómico no concello de Tui.
Instituto Galego da Vivenda e Solo — III. Outras disposicións — 06/10/2021

En cumprimento do disposto no artigo 55.2 da Lei 1/2019, do 22 de abril, de rehabilitación e de rexeneración e renovación urbanas de Galicia, esta dirección xeral dispón que se publique no
Diario Oficial de Galicia
o acordo adoptado polo Consello da Xunta de Galicia, na súa reunión do 9 de setembro de 2021, co seguinte texto literal:
«Declarar unha área de rexeneración urbana de interese autonómico (área Rexurbe) no concello de Tui, conforme a delimitación que se indica no plano anexo».
Santiago de Compostela, 27 de setembro de 2021
ORDE do 15 de novembro de 2021 pola que se substitúen varios membros do Consello Galego de Seguridade e Saúde Laboral.
Consellería de Emprego e Igualdade — II. Autoridades e persoal — 26/11/2021

A Lei 14/2007, do 30 de outubro, pola que se crea e se regula o Instituto Galego de Seguridade e Saúde Laboral, regula no seu artigo 16 a composición e procedemento de nomeamento das persoas vogais do Consello Galego de Seguridade e Saúde Laboral.
Conforme o previsto na devandita lei realizouse proposta de designación e de cesamento por parte da Confederación de Empresarios de Galicia (CEG) e das organizacións sindicais: Unión Xeral de Traballadores de Galicia (UGT-Galicia), Sindicato Nacional de Comisións Obreiras de Galicia (SN de CC.OO. de Galicia) e Confederación Intersindical Galega (CIG).
En consecuencia, no exercicio das atribucións conferidas de conformidade co disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Substitución de vogais
Por proposta da organización sindical Unión Xeral de Traballadores de Galicia (UGT-Galicia):
En calidade de titulares:
a) Disponse o cesamento de Raquel Seijas Lamelas e Jesús Mª Calvo Romero.
b) Disponse o nomeamento de Mar Martín González e José Luis Fernández Celis.
En calidade de suplentes:
a) Disponse o cesamento de José Luis Fernández Celis.
b) Disponse o nomeamento de José Carlos Rodríguez del Río.
Por proposta da organización sindical Sindicato Nacional de Comisións Obreiras de Galicia (SN de CC.OO. de Galicia):
En calidade de titulares:
a) Disponse o cesamento de Roi Fernández Rodríguez.
b) Disponse o nomeamento de Armando Iglesias Rodríguez.
Por proposta da organización sindical Confederación Intersindical Galega (CIG):
En calidade de titulares:
a) Disponse o cesamento de Francisco X. Cartelle Pérez.
b) Disponse o nomeamento de Cristina Martínez Padín.
Por proposta da Confederación de Empresarios de Galicia (CEG):
En calidade de suplentes:
a) Disponse o cesamento de Paula Borrajo Castro.
b) Disponse o nomeamento de María de Miguel Pérez.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de novembro de 2021
RESOLUCIÓN do 18 de novembro de 2021 pola que se dá publicidade da encomenda a Xestión do Solo de Galicia-Xestur, S.A. para a realización de traballos técnicos.
Axencia Galega de Infraestruturas — III. Outras disposicións — 26/11/2021

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á encomenda de xestión, coas seguintes características:
Resolución do 17 de novembro de 2021, da Axencia Galega de Infraestruturas, pola que se aproba a encomenda ao medio propio Xestión do Solo de Galicia-Xestur, S.A. para a realización de traballos técnicos.
– Actividade: os traballos que se van realizar baixo a cobertura da encomenda consistirán no traballos de apoio técnico á Axencia Galega de Infraestruturas no desenvolvemento daquelas tarefas en que a experiencia acumulada por Xestur na execución de obras permita complementar o traballo do persoal da Axencia.
– Natureza e alcance da xestión encomendada: encomenda de xestión a medios propios, ao ter a empresa Xestión do Solo de Galicia-Xestur, S.A. a consideración de medio propio e de servizo técnico da Administración xeral e do sector público autonómico de Galicia, ao abeiro do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de execución: doce (12) meses, contados desde o 1 de xaneiro de 2022, prorrogable por doce (12) meses máis.
– Modalidade de financiamento: a encomenda tramítase como expediente anticipado de gasto con cargo aos orzamentos da Axencia Galega de Infraestruturas para o ano 2022, aplicación orzamentaria 09.A1.512B.640.1.
– Orzamento: 60.023,25 €.
Santiago de Compostela, 18 de novembro de 2021
RESOLUCIÓN do 25 de outubro de 2021 pola que se publica o estado de execución do orzamento da Comunidade Autónoma e as súas modificacións, e a situación da tesouraría e os movementos por operacións orzamentarias e extraorzamentarias correspondentes ao segundo trimestre de 2021.
Consellería de Facenda e Administración Pública — III. Outras disposicións — 26/11/2021

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáse publicidade ao estado de execución do orzamento da Comunidade Autónoma e as súas modificacións, e á situación de tesouraría e movementos por operacións orzamentarias e extraorzamentarias correspondentes ao segundo trimestre de 2021, que figuran como anexo a esta resolución.
Santiago de Compostela, 25 de outubro de 2021
RESOLUCIÓN do 17 de novembro de 2021 pola que se dá publicidade das axudas concedidas ao abeiro da Resolución do 19 de febreiro de 2021 pola que se establecen as bases reguladoras para a concesión, en réxime de concorrencia competitiva, das subvencións a establecementos e servizos turísticos de xestión pública e/ou privada nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q de Calidade Turística do Instituto para a Calidade Turística Española (ICTE), que serán susceptibles de financiamento no marco do eixe REACT-UE do programa operativo Feder Galicia 2014-2020, e se procede á súa convocatoria para o ano 2021 (código de procedemento TU970A).
Axencia Turismo de Galicia — III. Outras disposicións — 26/11/2021

En cumprimento do disposto no artigo 15 da Lei 9/2007, do 13 de xuño, de subvenciones de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 25 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo ás aplicacións orzamentarias 05.A2.761A.760.0, proxecto 2015 00006, por importe de 30.000,00 €, e 05.A2.761A.770.0, proxecto 2015 00005, por importe de 230.000,00 € dos orzamentos xerais da Comunidade Autónoma de Galicia para o ano 2021, segundo a Resolución do 19 de febreiro de 2021, da Axencia Turismo de Galicia, pola que se establecen as bases reguladoras para a concesión, en réxime de concorrencia competitiva, das subvencións a establecementos e servizos turísticos de xestión pública e/ou privada, nos procesos de certificación, seguimento e renovación das correspondentes normas UNE con obxecto da obtención e/ou mantemento da marca Q de Calidade Turística do Instituto para a Calidade Turística Española (ICTE), que serán susceptibles de financiamento no marco do eixe REACT-UE e se procede á súa convocatoria para o ano 2021 (código de procedemento TU970A).
Santiago de Compostela, 17 de novembro de 2021
CORRECCIÓN DE ERROS. Resolución do 29 de outubro de 2021 de encomenda de xestión á Fundación Semana Verde de Galicia para desenvolver as probas de acceso a distintos corpos e categorías da Administración.
Consellería de Facenda e Administración Pública — III. Outras disposicións — 26/11/2021

Advertido erro no devandito anuncio, publicado no DOG núm. 217, do 11 de novembro de 2021, cómpre facer a seguinte corrección:
Na páxina 55634, no cadro, no punto dos aspirantes, en relación co grupo I, categoría 005. Titulado superior, veterinario, onde di: «7», debe dicir: «87».
CORRECCIÓN DE ERROS. Orde do 25 de outubro de 2021 pola que se regulan as bases e a convocatoria para o ano 2021 das axudas, en réxime de concorrencia competitiva, pola paralización temporal da actividade de marisqueo a pé como consecuencia do gromo da COVID-19 (cofinanciadas ao 75 % polo Fondo Europeo Marítimo e da Pesca) (código de procedemento PE401I).
Consellería do Mar — III. Outras disposicións — 25/11/2021

Advertidos erros na devandita orde, publicada no Diario Oficial de Galicia número 207, do 27 de outubro, cómpre realizar as seguintes correccións:
No artigo 5.b), onde di:
«b) Co recoñecemento da prestación extraordinaria de cesamento de actividade regulada no artigo 17 do Real decreto lei 8/2020, do 17 de marzo, de medidas urxentes extraordinarias para facer fronte ao impacto económico e social da COVID-19».
Debe dicir:
«b) Co recoñecemento da prestación extraordinaria de cesamento de actividade regulada no artigo 17 do Real decreto lei 8/2020, do 17 de marzo, de medidas urxentes extraordinarias para facer fronte ao impacto económico e social da COVID-19 ou equivalente posterior, sempre respecto do período de referencia subvencionable establecido na presente orde».
A corrección indicada aplicarase do mesmo xeito na epígrafe correspondente do anexo I.
Esta corrección non supón a modificación do prazo de presentación de solicitudes.
RESOLUCIÓN do 8 de novembro de 2021, da Dirección Xeral de Relacións Laborais, pola que se dispón a inscrición no rexistro e a publicación das táboas salariais correspondentes ao ano 2021 do Convenio colectivo autonómico de centros especiais de emprego de Galicia.
Consellería de Emprego e Igualdade — III. Outras disposicións — 25/11/2021

Visto o texto das táboas salariais correspondentes ao ano 2021 do Convenio colectivo autonómico de centros especiais de emprego de Galicia, que se subscribiu con data do 7 de xullo de 2021 entre a representación de Cegasal e os representantes dos traballadores e traballadoras, pertencentes aos sindicatos UGT e CC.OO., e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
Esta Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Rexcon), creado mediante a Orde do 29 de outubro de 2010 (DOG nº 222, do 18 de novembro).
Segundo. Dispor a súa publicación no
Diario Oficial de Galicia
.
Santiago de Compostela, 8 de novembro de 2021
Ás 9.30 horas do día 7 de xullo de 2021, na rúa Dublín, nº 3, baixo, Santiago de Compostela, reúnese a Comisión negociadora do Convenio autonómico de centros especiais de emprego e asisten as persoas sinaladas a seguir:
Representación empresarial:
Ignacio Rodríguez Sáez (Cegasal).
Víctor Silva Suárez (Cegasal).
Naira Goicoechea (Cegasal).
Juan Acevedo (Cegasal).
Representación sindical:
Jesús Pereira Gil (CC.OO.).
Juan Loureiro Taibo (UGT).
O motivo da reunión é a actualización das táboas salariais correspondentes ao ano 2021.
Despois do oportuno debate, as partes representadas nesta comisión negociadora acordan o seguinte:
Primeiro. Aprobar o contido das táboas que se achegan, cun incremento salarial do 1,6 %, resultado da suma do IPC previsto para o ano 2021 (0,6 %) máis o 1 % previsto no convenio.
Conforme o artigo 21 do Convenio, no caso de que o IPC real do ano 2021 supere o IPC previsto máis un punto do ano 2021 (1,6 %), revisaríase a táboa salarial de 2021 aplicando o IPC real.
Segundo. Acordar que o prazo para a actualización dos atrasos se establece como máximo o 30 de setembro de 2021.
Tercero. Acórdase delegar a realización dos trámites de rexistro, depósito e publicación da presente acta no funcionario do Consello Galego de Relacións Laborais Ignacio Bouzada Gil.
E ao non ter máis asuntos que tratar, finaliza a reunión ás 10.30 horas no lugar e na data arriba sinalados, e todos os asistentes asinan a presente acta en proba de conformidade.
Ignacio Rodríguez Sáez (Cegasal).
Víctor Silva Suárez (Cegasal).
Naira Goicoechea (Cegasal).
Juan Acebedo (Cegasal).
Jesús Pereira Gil (CC.OO.).
Juan Loureiro Taibo (UGT).
DECRETO 158/2021, do 11 de novembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de mellora da OU-402, primeira fase, treito cos puntos quilométricos (pp.qq.) 30+720-32+180, de clave OU/19/025.06, no concello da Arnoia.
Consellería de Infraestruturas e Mobilidade — III. Outras disposicións — 25/11/2021

Antecedentes:
Primeiro. Con data do 25 de agosto de 2021 publicouse no
Diario Oficial de Galicia
(núm. 163) o Anuncio do 2 de agosto de 2021 polo que se somete ao trámite de información pública o proxecto de construción de mellora da OU-402, primeira fase, treito cos puntos quilométricos (pp.qq.) 30+720-32+180, de clave OU/19/025.06, así como a relación individual de bens, dereitos e propietarios afectados polo proxecto referido.
Segundo. Tras a análise dos informes, alegacións e certificados presentados, o 3 de novembro de 2021 apróbase o expediente de información pública e o proxecto de construción de mellora da OU-402, primeira fase, treito con puntos quilométricos (pp.qq.) 30+720-32+180, de clave OU/19/025.06.
O obxecto do presente proxecto consiste na mellora do trazado e acondicionamento da estrada OU-402, entre a intersección coa estrada provincial OU-0305 (acceso a Ribadavia) e a entrada á poboación da Arnoia, no treito comprendido entre os pp.qq. 30+500 e 32+150. Deste modo, os traballos previstos serán os seguintes: mellora do trazado da estrada e reforzo do firme, construción dun espazo peonil e dunha gabia transitable e mellora da drenaxe transversal existente, da sinalización viaria e das barreiras de seguridade.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día once de novembro de dous mil vinte e un,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de mellora da OU-402, primeira fase, treito con puntos quilométricos (pp.qq.) 30+720-32+180, de clave OU/19/025.06.
Santiago de Compostela, once de novembro dous mil vinte e un
CORRECCIÓN DE ERROS. Orde do 9 de novembro de 2021 pola que se fai pública a composición do Consello Galego de Ensinanzas Artísticas Superiores.
Consellería de Cultura, Educación e Universidade — III. Outras disposicións — 25/11/2021

Advertido un erro na antedita orde, publicada no
Diario Oficial de Galicia
número 222, do xoves 18 de novembro de 2021, cómpre facer a seguinte corrección:
Na páxina 56621, no artigo único 1.e), onde di: «Susana López Abella, secretaria xeral de Igualdade», debe dicir: «Susana López Abella, secretaria xeral da Igualdade».
RESOLUCIÓN do 20 de setembro de 2021, da Secretaría Xeral Técnica da Consellería de Política Social, pola que se dá publicidade dos convenios de colaboración subscritos no segundo cuadrimestre do ano 2021.
Consellería de Política Social — III. Outras disposicións — 06/10/2021

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no Diario Oficial de Galicia unha relación dos convenios subscritos referida ao cuadrimestre anterior, para os efectos de cumprir coas obrigacións legais fixadas.
En consecuencia, e para lle dar cumprimento á dita obriga,
Darlle publicidade á relación de convenios de colaboración subscritos pola Consellería de Política Social durante o segundo cuadrimestre do ano 2021, que se incorpora no anexo I.
Santiago de Compostela, 20 de setembro de 2021
DECRETO 129/2021, do 23 de setembro, polo que se declara en concreto a utilidade pública e se dispón a urxente ocupación dos bens e dereitos afectados polo proxecto de construción denominado Fomento da mobilidade sustentable. Itinerario peonil e ciclista na AC-213 na Telva (puntos quilométricos 1+840-2+340), de clave AC/20/009.06.1, nos concellos de Cambre e Culleredo (A Coruña).
Consellería de Infraestruturas e Mobilidade — III. Outras disposicións — 06/10/2021

Antecedentes:
Primeiro. O día 12 de maio de 2021 publicouse no
Diario Oficial de Galicia
(núm. 89) o Anuncio do 23 de abril de 2021 polo que se somete ao trámite de información pública o proxecto de construción denominado Fomento da mobilidade sustentable. Itinerario peonil e ciclista na AC-213 na Telva (puntos quilométricos 1+840-2+340), de clave AC/20/009.06.1, así como a relación individual de bens, dereitos e propietarios afectados.
Segundo. Após a análise dos informes e certificados presentados, o 10 de setembro de 2021 apróbase o expediente de información pública e definitivamente o proxecto de construción denominado Fomento da mobilidade sustentable. Itinerario peonil e ciclista na AC-213 na Telva (puntos quilométricos 1+840-2+340), de clave AC/20/009.06.1.
O obxecto do proxecto é a execución de dúas sendas na marxe da estrada AC-213 nos municipios de Cambre e Culleredo (A Coruña), en que se diferencian dous itinerarios:
• Senda peonil entre o núcleo do Burgo e Os Campóns, onde enlaza coa estrada DP-1702.
• Senda diferenciada, peonil e ciclista, entre O Burgo e A Telva: discorre en paralelo ao río Mero ata A Telva, continuando pola senda existente no polígono de Alvedro ata a estrada N-550.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, corresponde á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Corresponde ao Consello da Xunta de Galicia, como órgano equivalente ao Consello de Ministros no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día vinte e tres de setembro de dous mil vinte e un,
Artigo único
Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción denominado Fomento da mobilidade sustentable. Itinerario peonil e ciclista na AC-213 na Telva (puntos quilométricos 1+840-2+340), de clave AC/20/009.06.1.
Santiago de Compostela, vinte e tres de setembro de dous mil vinte e un
RESOLUCIÓN do 24 de novembro de 2021, da Dirección Xeral de Recursos Humanos, pola que se publica o acordo adoptado no seo da Comisión de Seguimento do nomeamento estatutario eventual de continuidade.
Servizo Galego de Saúde — III. Outras disposicións — 29/11/2021

Na Mesa Sectorial de Negociación do persoal estatutario do Servizo Galego de Saúde, na súa sesión do 15 de xaneiro de 2019, a Administración sanitaria e as organizacións sindicais CESM-OMEGA, UGT, CSIF e SATSE asinaron un acordo sobre a formalización de nomeamentos de persoal estatutario eventual na modalidade de nomeamentos de continuidade, que foi publicado por Resolución da Dirección Xeral de Recursos Humanos do 24 de xaneiro de 2019 (DOG núm. 22, do 31 de xaneiro).
O punto décimo das bases do nomeamento estatutario eventual de continuidade prevé a creación dunha comisión paritaria de seguimento do acordo integrada por representantes da Administración sanitaria e das organizacións sindicais asinantes.
A Comisión de Seguimento do Acordo, na súa reunión de 30 de outubro de 2020, acordou que durante a pandemia se poderían realizar nomeamentos de continuidade por emerxencia sanitaria na categoría de enfermeira/o para cubrir áreas funcionais vinculadas coa emerxencia sanitaria, nomeamentos que teñen prevista unha duración de 12 meses.
Porén, e malia que en virtude do Acordo do Consello da Xunta de Galicia do 21 de outubro de 2021 (DOG núm. 203-bis, da mesma data) se estableceu formalmente o remate da declaración de emerxencia sanitaria no territorio da Comunidade Autónoma de Galicia pola evolución da epidemia do coronavirus COVID-19, o certo é que a situación sanitaria actual segue a demandar a continuidade das medidas de contratación emprendidas para reforzar as unidades e dispositivos asistenciais máis vinculados á prevención, protección e seguimento da poboación galega contra o coronavirus (centros de vacinación, circuítos dos servizos de urxencias e UCI, dispositivos de realización de probas e cribado, COVID auto, etc.), así como a cobertura de ausencias de persoal.
Á vista da situación descrita no seo da Comisión de Seguimento, na sesión celebrada o 18 de novembro de 2021, tendo en conta o incremento de actividade que se produciu nas institucións sanitarias provocado pola crise sanitaria, así como a flutuación da actividade en función do número de urxencias, ingresos, atención a pacientes críticos, a realización de cribados e as campañas de vacinación vinculadas á pandemia, adoptouse o acordo de prorrogar por 6 meses os nomeamentos de continuidade realizados na categoría de enfermeira/o que derivan do Acordo da Comisión de Seguimento do nomeamento de continuidade do 30 de outubro de 2020, o que permitirá atender tanto actividades vinculadas á pandemia, necesidades de reforzo provocada pola COVID-19, así como a cobertura das ausencias de persoal, o que se publica para xeral coñecemento.
Santiago de Compostela, 24 de novembro de 2021